તુલસીની સૂકી ડાળીમાંથી જાપમાળા બનાવી શકાય છે. તુલસીની માળાથી ભગવાન વિષ્ણુનો દ્વાદશાક્ષરી મંત્ર જપવામાં આવે તો ભગવાન વિષ્ણુ બહુ જલદી પ્રસન્ન થાય છે. તુલસીનું એક નામ વૃંદા છે. વૃંદા એટલે બધા છોડ અને વૃક્ષોનાં દેવી. વૃંદાવની એટલે વૃંદાવનમાં સૌ પ્રથમ પ્રગટ થનાર… તો તુલસી એટલે અતુલનીય. જેની કોઈ જ તુલના ન થશે શકે તે. જે જગાએ તુલસીનો છોડ હોય છે તે ઘર બધા તીર્થસ્થળ કરતા પણ અધિક પવિત્ર મનાય છે. પર્યાવરણની દૃષ્ટિએ પણ તુલસીનો છોડ મહત્ત્વનો છે. તુલસીને કારણે વાયુ પ્રદૂષણમાં ઘટાડો થાય છે. એટલે વૈજ્ઞાનિકો પણ તુલસીના છોડને ઉગાડવાની હિમાયત કરે છે.